โทระโดระ! ยายเสือใสกับนายหน้าโหด
มังงะเรื่อง โทระโดระ! ได้ตีพิมพ์ครั้งแรกลงในนิตยสาร "Dengeki Comic Gao!" ในวันที่ 27 กรกฎาคม 2007 ของสำนักพิมพ์ MediaWorks โดย เนื้อเรื่องในมังงะ จะดำเนินเหมือนในไลท์โนเวล ซึ่งวาดโดย เซคเคียว จากนั้นก็ได้หยุดตีพิมพ์ลงใน "Dengeki Comic Gao!" ในวันที่ 27 มกราคม 2008 ได้เปลี่ยนมาตีพิมพ์ลงในนิตยสาร "Dengeki Daioh" ของสำนักพิมพ์ ASCII Media Works ในวันที่ 21 มีนาคม 2008 ฉบับรวมเล่ม เล่มแรกได้วางจำหน่ายในวันที่ 27 กุมภาพันธ์ 2008 สำนักพิมพ์ "Dengeki Comics" ในเครือ ASCII มีเดียเวิร์กส ส่วนในประเทศไทยทางสำนักพิมพ์ สยามอินเตอร์คอมิกส์ ได้ลิขสิทธิ์เรื่องนี้ โดยใช้ชื่อไทยว่า "ยัยตัวร้ายกะนายหน้าโหด" วางจำหน่ายเล่มแรกเมื่อวันที่ 14 สิงหาคม 2009
คิงดอม
คิงดอม () เป็นการ์ตูนญี่ปุ่น เขียนโดย ยาสึฮิสะ ฮาระ ตีพิมพ์ในนิตยสารยังจัมป์รายสัปดาห์ ของสำนักพิมพ์ชูเอฉะ ตั้งแต่ปี พ.ศ. 2549 จนถึงปัจจุบัน ได้รับการตีพิมพ์เป็นหนังสือการ์ตูนมาแล้ว 49 เล่ม เนื้อเรื่องของหนังสือการ์ตูนอิงจากประวัติศาสตร์จีน ยุคจั้นกั๋ว (ยุครณรัฐ) กล่าวถึงเรื่องราวของซิ่น เด็กหนุ่มกำพร้าจากสงครามที่มุ่งหมายจะเป็นยอดขุนศึกในใต้หล้า
"คิงดอม" ได้รับการดัดแปลงเป็นภาพยนตร์การ์ตูนโทรทัศน์ ผลิตโดยบริษัทเปียร์โร่ต์ ออกอากาศซีซั่นแรกระหว่างวันที่ 4 มิถุนายน พ.ศ. 2555 ถึง 25 กุมภาพันธ์ พ.ศ. 2556 รวม 38 ตอน ซีซั่นที่สองออกอากาศระหว่างวันที่ 8 มิถุนายน พ.ศ. 2556 ถึง 1 มีนาคม พ.ศ. 2557 รวม 39 ตอน